ഇറാനില് ലൈംഗികത്തൊഴിലാളികളുടെ എണ്ണം കൂടുന്നു, പകുതിയും വിവാഹിതരായ സ്ത്രീകള്, നടുക്കുന്ന വിവരങ്ങള് ഇറാനില്Iran വേശ്യാവൃത്തിsex work നിയവിരുദ്ധമാണെങ്കിലുംillegal, സമീപകാലങ്ങളിലെ കണക്കുകള് സൂചിപ്പിക്കുന്നത് വേശ്യാവൃത്തിയും വിവാഹേതര ലൈംഗികതയും അവിടെ വര്ദ്ധിച്ചുകൊണ്ടിരിക്കുകയാണ് എന്നാണ്. പലപ്പോഴും രഹസ്യമായിട്ടും, നിയമത്തിന്റെ കണ്ണ് വെട്ടിച്ചും ഒക്കെയാണ് ഇത് നടക്കുന്നത്. കൂടാതെ താല്ക്കാലിക വിവാഹം എന്ന പേരിലും ഇത് നടക്കുന്നു. ഒരു പുരുഷന് എത്ര സ്ത്രീകളെ വേണമെങ്കിലും ഇത് വഴി വിവാഹം കഴിക്കാം. അത്തരമൊരു വിവാഹത്തില് പ്രവേശിക്കുമ്ബോള്, പങ്കാളികള് അതിന്റെ സമയപരിധി നേരത്തെ തന്നെ നിശ്ചയിക്കുന്നു. ഇത് കുറച്ച് മിനിറ്റുകളോ, മാസങ്ങളോ, വര്ഷങ്ങളോ ആകാം. ഇതില് മഹര് നിശ്ചയിച്ചിരിക്കും. വിവാഹ കാലാവധി പൂര്ത്തിയായാല് വിവാഹം അവസാനിക്കുന്നതാണ്. ഒരു സാധാരണ വിവാഹത്തില് നിന്ന് വ്യത്യസ്തമായി, അവള്ക്ക് പിന്നീട് യാതൊരു അവകാശവും അയാളില് ഉണ്ടാകില്ല. അതുകൊണ്ട് തന്നെ വേശ്യാവൃത്തിക്കുള്ള നിയമപരമായ ഒരു ലൈസന്സായിട്ടാണ് പലരും ഇതിനെ കാണുന്നത്. ഇറാനിലെ യുവാക്കളും ഇതിനെ അനുകൂലിക്കുന്നവരാണ്. സദാചാര പൊലീസിന്റെ ഉപദ്രവമില്ലാതെ അവര്ക്ക് അവരുടെ കമിതാക്കള്ക്കൊപ്പം ജീവിക്കാനും അവരുടെ പങ്കാളികളില് നിന്ന് വേണമെങ്കില് വേര്പിരിയാനും ഇത് വഴി സാധിക്കും. പാരമ്ബര്യവാദികളെ സംബന്ധിച്ചിടത്തോളം, താല്ക്കാലിക വിവാഹം സമ്ബന്നനായ ഒരു പുരുഷന്, വിവാഹിതനാണെങ്കില് പോലും, ലൈംഗിക തൊഴിലാളികളുടെ അടുക്കല് പോകാനുള്ള ഒരു വഴിയാണ്. എന്നാല് ലൈംഗിക തൊഴിലിനായി ഇറങ്ങിത്തിരിക്കുന്ന സ്ത്രീകളുടെ അവസ്ഥ മിക്കപ്പോഴും പരിതാപകരമാണ്. സാധാരണയായി പിന്നാക്ക വിഭാഗങ്ങളില് നിന്നുള്ളവരും, വിവാഹിതരുമാണ് ലൈംഗികത്തൊഴിലാളികളില് അധികവും. ദാരിദ്ര്യവും ബുദ്ധിമുട്ടുള്ള ജീവിത സാഹചര്യങ്ങളും കാരണം ഈ തൊഴിലില് ഏര്പ്പെടാന് വിധിക്കപ്പെട്ടവര്. അതിലും വേദനിപ്പിക്കുന്ന കാര്യം, പലരും ഭര്ത്താക്കന്മാരുടെ അറിവോടെയാണ് ഇതിന് ഇറങ്ങി തിരിക്കുന്നത് എന്നതാണ്. സാമ്ബത്തിക സ്ഥിതി മോശമായതിനാലും മറ്റ് ഉപജീവനമാര്ഗ്ഗം ഇല്ലാത്തതിനാലും കുടുംബവും ഇതിന് കൂട്ട് നില്ക്കുന്നു. രാജ്യത്ത് ഈ പ്രവര്ത്തനത്തില് ഏര്പ്പെട്ടിരിക്കുന്ന സ്ത്രീകളുടെ കൃത്യമായ സ്ഥിതിവിവരക്കണക്കുകളില്ല. എന്നാലും ഒരു എന്ജിഒയായ അഅഫ്തഅബ് സൊസൈറ്റിയുടെ ഹെഡ്, ഫറഹ്നാസ് സെലിം പറയുന്നത് ടെഹ്റാന് പ്രവിശ്യയില് മാത്രം ഏകദേശം 10,000 സ്ത്രീകള് ഈ ജോലിയില് ഉള്പ്പെടുന്നുവെന്നും, അതില് 35 പേരും വിവാഹിതരാണെന്നുമാണ്. സര്ക്കാര് ഇതര സംഘടനകള് പുറത്തുവിട്ട സ്ഥിതിവിവരക്കണക്കുകള് സൂചിപ്പിക്കുന്നത് ലൈംഗികത്തൊഴിലാളികളുടെ ഏറ്റവും കുറഞ്ഞ പ്രായം ഈയിടെയായി 20 മുതല് 30 വയസ്സില് നിന്ന് 12 മുതല് 18 വയസ്സായി കുറഞ്ഞുവെന്നാണ്. അതേസമയം ലക്ഷക്കണക്കിന് ഇറാനിയന് സ്ത്രീകളാണ് ഈ തൊഴിലില് ഏര്പ്പെട്ടിട്ടുള്ളതെന്ന് പേര്ഷ്യന് ഭാഷാ ഓണ്ലൈന് പോര്ട്ടല് Eghtesaad24 പറയുന്നു. 2019 ഡിസംബറില് റോഹ്ന വാര്ത്താ ഏജന്സി ടെഹ്റാനിലെ സെമിത്തേരിയിലെ ശ്മശാന ഗുഹകളില് താമസിക്കുന്ന ലൈംഗിക തൊഴിലാളികളെ കുറിച്ച് റിപ്പോര്ട്ട് ചെയ്തിരുന്നു. വെറുമൊരു ഫലഫെല് സാന്ഡ്വിച്ചിനായി സ്വന്തം ശരീരം വില്ക്കേണ്ട ഗതികേടുള്ളവര്. പലപ്പോഴും കുഴിമാടത്തിലാണ് അവര് ആളുകളെ കാത്തിരിക്കുന്നത്. അതും ചിലപ്പോള് എണ്പതും, നൂറും രൂപയ്ക്ക് ശരീരം വില്ക്കാന് അവര് നിര്ബന്ധിതരാകുന്നു. ഇത് കൂടാതെ, ഇറാനില് 2002 ല് ആരംഭിച്ച ചാരിറ്റി ഹൗസ് എന്നറിയപ്പെടുന്ന നിര്ധനരായ സ്ത്രീകളുടെ സര്ക്കാര് ഭവനങ്ങളിലും ഇത് നടന്നിരുന്നു. ആരാലും ആശ്രയമില്ലാത്ത പാവപ്പെട്ട സ്ത്രീകള്ക്ക് അഭയം നല്കാനും, വിവാഹം കഴിക്കാന് കഴിയാത്ത പുരുഷന്മാരുടെ ലൈംഗിക ആവശ്യങ്ങള് തൃപ്തിപ്പെടുത്താനുമായുള്ള സ്ഥാപനമാണ് ഇത്. വേശ്യാലയങ്ങളുടെ കൂടുതല് സ്വീകാര്യമായ പതിപ്പ്. വിവാഹമോചിതരായ, വിധവകളായ അല്ലെങ്കില് അവിവാഹിതരായ സ്ത്രീകളാണ് അവിടെയുണ്ടായിരുന്നത്. പിന്നീട് ഈ ആശയം വേണ്ടെന്ന് വച്ചുവെങ്കിലും, ഈ വീടുകളില് ചിലത് ഇപ്പോഴും നിലവിലുണ്ട്. സ്ത്രീകള്ക്ക് നേരെയുള്ള ചൂഷണം പല തൊഴില് മേഖലകളിലും നിലനില്ക്കുന്നു. ഇറാനിലെ സാമ്ബത്തിക പ്രതിസന്ധി, ലിംഗവിവേചനം, മതിയായ തൊഴില് അവസരങ്ങളുടെ അഭാവം എന്നിവ കാരണം ദാരിദ്ര്യരേഖയ്ക്ക് താഴെയുള്ള സ്ത്രീകളുടെ എണ്ണം വര്ദ്ധിച്ചുവരികയാണ്. ഇത് ചൂഷണത്തിന് വളമാകുന്നു. പല കമ്ബനി മേധാവികളും സ്ത്രീകള്ക്കിടയിലെ ഈ ഉയര്ന്ന തൊഴിലില്ലായ്മ മുതലെടുക്കാന് ശ്രമിക്കുന്നു. തൊഴിലിനോടൊപ്പം ലൈംഗിക സേവനങ്ങളും വാഗ്ദാനം ചെയ്യുന്ന സ്ത്രീകള്ക്ക് വേണ്ടിയുള്ള പരസ്യങ്ങളും അവിടെ കാണാം. ഒരു ഉദാഹരണം ഇങ്ങനെയാണ്: സെക്രട്ടറി സ്ഥാനത്തേക്ക് സുന്ദരിയായ, അവിവാഹിതയായ ഒരു സ്ത്രീയെ തിരയുന്നു. ഫ്ലെക്സിബിള് ജോലി സമയവും, വാരാന്ത്യങ്ങളില് ജോലിചെയ്യാനുള്ള പ്രതിബദ്ധതയും പ്രതീക്ഷിക്കുന്നു. പ്രായപരിധി 27 വയസ്സ്. ഓണ്ലൈനില് ഇത്തരം നിരവധി പരസ്യങ്ങള് കാണാം. ഫ്ളാറ്റിന് വേണ്ടിയുളള ഒരു ഓണ്ലൈന് പോര്ട്ടലില്, ഒരു പുരുഷന് 25 നും 35 നും ഇടയില് പ്രായമുള്ള ഒരു സ്ത്രീ ഫ്ലാറ്റ്മേറ്റിനെ തിരയുന്നു. അയാളുടെ 130 ചതുരശ്ര മീറ്റര് ഫ്ലാറ്റ് പങ്കിടാന് അവള് പ്രതിമാസം 262 രൂപയാണ് നല്കേണ്ടത്. മറ്റൊരാള് തന്റെ കുട്ടികളെ പരിപാലിക്കാന് ഒരു ആയയെ തിരയുന്നു. പ്രായപരിധി 40 വയസ്സാണ്. അയാളുമായി ഒരു താല്ക്കാലിക വിവാഹത്തില് ഏര്പ്പെടാന് അവള് തയ്യാറാകണമെന്ന് പരസ്യം പറയുന്നു. അതുപോലെ, ഒരു താല്ക്കാലിക വിവാഹ ഏജന്സി അതിന് താല്പര്യമുള്ള സ്ത്രീകളുടെ പ്രൊഫൈലുകളുകള് പ്രസിദ്ധീകരിക്കുന്നു. അത്തരമൊരു പ്രൊഫൈലിന്റെ ഒരു ഉദാഹരണം: പേര് ടി., പ്രായം 49, സ്ഥലം ടെഹ്റാന്. ഉയരം 165, ഭാരം 64, സ്കിന് കളര് ലൈറ്റ്, ഐ കളര് ബ്രൗണ്, കണ്ടുമുട്ടാനുള്ള സ്ഥലസൗകര്യം, ഓരോ സെഷനിലും മഹര് 1,500,000 റിയാല് ഏകദേശം 5 യൂറോ, ഫുള് പെനെട്രേഷന് സെക്സ്, എബൌട്ട് മീ: തുറന്ന മനസ്സും, സ്നേഹവും എന്നിങ്ങനെയാണ്.